
ประกาศ องค์การบริหารส่วนตำบลแม่เจ้าอยู่หัว
เรื่อง  การรับขึ้นทะเบียนผู้สูงอายุเพื่อรับเงินเบี้ยยังชีพผู้สูงอายุ
ประจำปีงบประมาณ พ.ศ. 2556
...................................................................

ตามที่ กระทรวงมหาดไทย ได้ประกาศใช้ระเบียบกระทรวงมหาดไทยว่าด้วยหลักเกณฑ์การจ่ายเงินเบี้ยยังชีพผู้สูงอายุขององค์กรปกครองส่วนท้องถิ่น พ.ศ. 2552 เพื่อใช้ในการดำเนินการจ่ายเงินเบี้ยยังชีพผู้สูงอายุขององค์กรปกครองส่วนท้องถิ่น ซึ่งตามความนัยข้อ 7 แห่งระเบียบกระทรวงมหาดไทย ภายในเดือนพฤศจิกายนของทุกปีให้ผู้สูงอายุที่มีอายุครบหกสิบปีบริบูรณ์ขึ้นไป  มาลงทะเบียนและยื่นคำขอรับเงินเบี้ยยังชีพในปีงบประมาณถัดไปด้วยตนเองต่อองค์กรปกครองส่วนท้องถิ่นที่ตนมีภูมิลำเนา  ณ สำนักงานขององค์กรกครองส่วนท้องถิ่นหรือสถานที่ที่องค์กรปกครองส่วนท้องถิ่นกำหนด  และรัฐบาลได้กำหนดนโยบายเร่งด่วน จัดให้มีเบี้ยยังชีพรายเดือนแบบขั้นบันไดสำหรับผู้สูงอายุ โดยผู้สูงอายุ  อายุ 60-69 ปี จะได้รับ 600 บาท  อายุ 70-79 ปี จะได้รับ  700 บาท   อายุ 80-89 ปี จะได้รับ  800 บาท   อายุ 90 ปีขึ้นไป จะได้รับ 1,000 บาท  นั้น


เพื่อให้การดำเนินการตามระเบียบดังกล่าวเป็นไปด้วยความถูกต้องเรียบร้อย และเตรียมความพร้อมด้านข้อมูลในการเสนอของบประมาณเบี้ยยังชีพผู้สูงอายุ ประจำปีงบประมาณพ.ศ. 2556 องค์การบริหารส่วนตำบลแม่เจ้าอยู่หัว จึงขอประกาศให้ผู้สูงอายุที่มีคุณสมบัติตามหลักเกณฑ์ต่อไปนี้และมีความประสงค์จะขอรับการสงเคราะห์เบี้ยยังชีพผู้สูงอายุ ไปติดต่อยื่นคำร้องขอขึ้นทะเบียนตามวัน เวลา และสถานที่ที่องค์การบริหารส่วนตำบลแม่เจ้าอยู่หัว ได้ประกาศกำหนดโดยผู้สูงอายุที่จะมีสิทธิได้รับเงินเบี้ยยังชีพจะต้องมีคุณสมบัติและดำเนินการดังต่อไปนี้

1.  คุณสมบัติของผู้มีสิทธิได้รับเงินเบี้ยยังชีพผู้สูงอายุ

ผู้มีสิทธิได้รับเงินเบี้ยยังชีพผู้สูงอายุ ต้องเป็นผู้มีคุณสมบัติและไม่มีลักษณะต้องห้ามดังต่อไปนี้

(1)  มีสัญชาติไทย

(2) มีอายุ 60 ปีบริบูรณ์ขึ้นไปในปีงบประมาณ พ.ศ. 2556  โดยเป็นผู้เกิดก่อนวันที่                            1  ตุลาคม  2495  (ในกรณีที่ในทะเบียนราษฎรไม่ปรากฏ วันที่ เดือนเกิด ให้ถือว่าบุคคลนั้นเกิดในวันที่                  1 มกราคมของปีนั้น)

(3)  มีชื่ออยู่ทะเบียนบ้านในตำบลแม่เจ้าอยู่หัว


(4)  ไม่เป็นผู้ได้รับสวัสดิการหรือสิทธิประโยชน์อื่นใดจากหน่วยงานของรัฐ รัฐวิสาหกิจ หรือองค์กรปกครองส่วนท้องถิ่นได้แก่ผู้รับเงินบำนาญ  ผู้รับเงินเบี้ยยังชีพตามระเบียบของกระทรวงมหาดไทย หรือกรุงเทพมหานคร ผู้สูงอายุที่อยู่ในสถานสงเคราะห์ของรัฐหรือองค์กรปกครองส่วนท้องถิ่น ผู้ที่ได้รับเงินเดือน ค่าตอบแทน รายได้ประจำ หรือผลประโยชน์ตอบแทนอย่างอื่นที่รัฐหรือองค์กรปกครองส่วนท้องถิ่นจัดให้เป็นประจำ
2.  ขั้นตอนการยื่นคำขอและวิธีการพิจารณาคุณสมบัติผู้มีสิทธิได้รับเงินเบี้ยยังชีพผู้สูงอายุ

ให้ผู้สูงอายุที่มีคุณสมบัติครบถ้วนตาม ข้อ 6  แห่งระเบียบกระทรวงมหาดไทย ฯ พ.ศ. 2552  ในพื้นที่องค์การบริหารส่วนตำบลรวมทั้งผู้สูงอายุที่ย้ายภูมิลำเนาเข้ามาใหม่ในพื้นที่องค์กรปกครองส่วนท้องถิ่นแต่ยังไม่ได้ลงทะเบียนตามข้อ 8 แห่งระเบียบกระทรวงมหาดไทยฯ พ.ศ. 2552 ที่มีความประสงค์จะยื่นคำขอลงทะเบียนขอรับเงินเบี้ยยังชีพผู้สูงอายุด้วยตนเองต่อองค์กรปกครองส่วนท้องถิ่น ที่ตนเองมีชื่ออยู่ในทะเบียนบ้าน ระหว่างวันที่  1 - 30  พฤศจิกายน  2554  ในวัน เวลาราชการ  ณ ที่ทำการองค์การบริหารส่วนตำบลแม่เจ้าอยู่หัว 
2
  พร้อมหลักฐาน  ดังต่อไปนี้

(1)   บัตรประจำตัวประชาชนพร้อมสำเนา หรือบัตรอื่นที่ออกโดยหน่วยงานของรัฐที่มีรูปถ่าย

(2)   ทะเบียนบ้านพร้อมสำเนา

(3)   สมุดบัญชีเงินฝากธนาคารพร้อมสำเนา  สำหรับในกรณีที่ผู้ขอรับเงินเบี้ยยังชีพผู้สูงอายุประสงค์ ขอรับเงินเบี้ยยังชีพผู้สูงอายุผ่านธนาคาร 


ในกรณีมีความจำเป็นผู้สูงอายุไม่สามารถลงทะเบียนได้ด้วยตนเอง  อาจมอบอำนาจเป็นลายลักษณ์อักษรให้ผู้อื่นเป็นผู้ยื่นคำขอรับเงินเบี้ยยังชีพผู้สูงอายุแทนและให้ยื่นคำขอประกอบกับเอกสารหลักฐานของผู้สูงอายุ พร้อมสำเนาบัตรประจำตัวประชาชนของผู้รับมอบอำนาจ

3.  การตรวจสอบและประกาศรายชื่อผู้มีสิทธิ์ได้รับเบี้ยยังชีพผู้สูงอายุ  ประจำปีงบประมาณ 2555  
     องค์การบริหารส่วนตำบลแม่เจ้าอยู่หัว  จะประกาศรายชื่อผู้มีสิทธิ์ได้รับเบี้ยยังชีพผู้สูงอายุ             ประจำปีงบประมาณ พ.ศ. 2556  ในวันที่  6  ธันวาคม  2554  ณ  ที่ทำการองค์การบริหารส่วนตำบล                แม่เจ้าอยู่หัว


จึงประกาศมาเพื่อทราบโดยทั่วกัน
 ประกาศ ณ วันที่       เดือน ตุลาคม  พ.ศ.  2554
  (นายบำเพ็ญ   เจียะรัตน์)




 นายกองค์การบริหารส่วนตำบลแม่เจ้าอยู่หัว
